ভানুরেখা গণেশন। হিন্দি সিনেমার জনপ্রিয় এই অভিনেত্রীকে রেখা নামেই সবাই চেনেন। রেখার জীবনের অন্ধকার দিকের খোঁজ পেলে চোখ থেকে জল গড়াবে তাঁর ভক্তদের।  বলিউডের চিরসবুজ যৌন আবেদনময়ী অভিনেত্রী মনে করা হয় রেখাকে। কিন্তু তাঁর শৈশব যে অত্যন্ত দুঃখের। ছেলেবেলাতেই রেখা জানতে পারেন, তিনি মা-বাবার অবৈধ সন্তান। বাবা মেয়ে হিসেবে রেখাকে গ্রহণ করেননি বলে শোনা যায়। আর সেই ধাক্কা সামলে উঠতে বেশ সময় লাগে তাঁর। ছেলেবেলা থেকেই রেখার মধ্যে ছেলে-ছেলে একটা ভাব ছিল। গাছে চড়তেন তিনি। স্কুলে সহপাঠীদের সঙ্গে খুব একটা কথাও বলতেন না। একা একা গুমড়ে থাকতেন তিনি। এ হেন রেখাই পরে বলিউড কাঁপান।